રાજકોટના સ્વામિનારાયણ ગુરૂકુળ પાસેના યુકો બેંકના ATM માં થોડા દિવસ અગાઉ બે અજાણ્યા શખ્સો દ્વારા એટીએમમાંથી રોકડ ચોરી કરવાના ઈરાદે એટીએમ તોડવાનો પ્રયાસ કર્યો હતો, આ અંગે નોંધાયેલ ફરિયાદના આધારે પોલીસે સીસીટીવીના આધારે વોચ ગોઠવી તપાસ હાથ ધરી હતી, આ બાબતે મળેલ બાતમીના આધારે  આજે ભકિતનગર પોલીસ ડી સ્ટાફે વેશપલટો કરી આ આરોપીઓને કોઠારીયા ચોકડી પાસે ગણેશ વે-બ્રીજ પાસેથી ઝડપી પાડ્યા હતા, આ આરોપીઓ પૈકી એક શખ્સ સગીર હતો જ્યારે બીજો પુખ્ત વયના આરોપીને ઝડપી પોલીસે ધોરણસરની કાર્યવાહી હાથ ધરી છે, આરોપી પાસેથી એક છરી અને એક કોશ મળી આવી હતી.